SARL-NUUS Sondag 20 MEI 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om (08:30 SAT in Engels 
uitgesaai word. Vir oudio gaan na www.sarl.org.za, klik op `Amateur Radio 
Today” en volg die skakels soos aangedui. Vir oudio deur Echolink, koppel met 
ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


IN DIE NUUS VANDAG 
MEER TYD VIR ZU-LISENSIES 


WAT U MOET DOEN AS U NIE U LISENSIE HERNU HET NIE EN U 
ROEPSEIN VERLOOR HET 


NASIONALE AMATEURRADIODAG 
AMATEURRADIO OP MARION EILAND 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


MEER TYD VIR ZU-LISENSIES 


Die Klas B of ZU-gelisensiëerdes het meer tyd om te leer en hul klas A eksamen 
te skryf. ICASA het by `n gespreksgeleentheid bevestig dat die reël dat diegene 
wat klas B lisensies het en dit verloor by die bereiking van ouderdom 25, eers 
toegepas sal word nadat die regstellings aan die regulasies, wat op 31 Maart 
2012 publiseer is, gedoen is. Vanaf die datum van afkondiging van die reggestelde 
Regulasies sal die houers van ZU-lisensies wat ouer is as 25 jaar, twee jaar grasie 
kry om te kwalifiseer vir die klas A lisensie. 


Daar is geen aanduiding wanneer die hersiening van die regulasies publiseer sal 
word nie. Publikasie word vertraag deur 'n hangende hofaansoek deur een van 
die spektrumgebruikers wat `n invloed op die regulasies mag hê. ICASA se 
regsafdeling is van mening dat as hulle die regulasies vir amateurs los van die 
res sou publiseer, dit die meriete van hulle saak nadelig kan raak. 


ALLE SUKSES AAN DIEGENE WAT EKSAMEN SKRYF 


Kandidate skryf die klas A eksamen Donderdagaand. Ons hoop dit gaan goed 
en sien uit daarna om die nuwe roepseine aanstons op die lug te hoor. 


HET U NAGELAAT OM U LISENSIE TE HERNU EN TOE U ROEPSEIN 
VERLOOR? 


Die huidige stand van sake is dat as u nie u lisensie hernu het nie, word u 
roepsein gekanselleer. By `n heraansoek vorder ICASA die aansoekfooi en alle 
agterstallige gelde op die rekening. Dit is nie onderhandelbaar nie tensy u 
bewys kan lewer dat u inderdaad die lisensie voorheen skriftelik kanselleer het. 
`n Afskrif van die brief word vereis. 


Die SARL het die aangeleentheid met ICASA bespreek en ons het verneem dat 
OKOSA besig is om die proses te hersien. Dit mmag nog 'n geruime tyd neem. 
Indien u u lisensie laat verval het, is die enigste uitweg om weer die aansoekfooi 
en enige agterstallige gelde te betaal. 


RADIO Z7S IS IN DIE POS 


Die Maart April uitgawe van Radio ZS is gepos en ook beskikbaar vir SARL- 
lede om vanaf die webblad afgelaai te word. Daar was `n vertraging omrede 
ons van drukker verander het. Die vorige drukker het afgetree en sy besigheid 
gesluit. 


Hierdie uitgawe is gelaai met interessante artikels. Rob Parkinson- ZS1RAP- 
se artikel oor `n maklike kortgolf veldstasie is die lees werd terwyl diegene wat 
in kleiner komplekse woon, Fan Retief, ZS1PR, se artikel oor Antennas in die 
Solder van deeltiteleiendomme baie interessant sal vind. Daar is ook `n berig oor 
die Skool vir Blindes in Worcester se nuwe amateurradiostasie, terwyl Hannes 
Coetzee, ZS6OBZP, `n berig het oor “The Z4S-Diple, a compact efficient, wide band 
dipole for 40 m and up”. Daar is ook 'n berig deur Sydney Smith ,ZS1TM)J, oor 
die buisdae “The BH-NHS Rat Trap Regenerative Receiver”. 


Dennis Green, ZS4BS, se bydrae bring ons op hoogte van “Amateur Radio on 
the iPad” waarin hy net raak aan sommige van die toepassings wat beskikbaar 
is vir die iPad, iPhone en iPod. 


Dis lekker leesstof. 


As u nog nie `n lid van die SARL is nie, skakel gerus met Mariska Maandag by 
O11 675 2393 om van die SARL se spesilae aanbod gebruik te maak in terme 
waarvan u gratis lidmaatskap vir Mei en Junie kan kry. 


U kan ook `n afskrif van Radio ZS bekom deur 'n e-pos te stuur aan arto- 
day@sarl.org.za met die letters R7S in die onderwerpblokkie. 


DEEL U TOEWYDING VIR AMATEURRADIO 


Deel u toewyding vir amateurradio vir twee spesiale programme wat op Nasion- 
ale Amateurradiodag op 16 Junie uitgesaai gaan word. Indien u `n ou radioa- 
mateur is, sal ons graag u storie wil hoor en opneem vir uitsaai in die program. 
A1 wat u hoef te doen, is om u telefoonnommer (landlyne alleenlik) te stuur 
aan artoday@sarl.org.za en Hans ,ZS6AKV, sal U skakel en u siening waarom 
amateurradio `n besonderse stokperdjie is, opneem. 


Die tweede program sal gaan oor hoe jongmense amateurradio ondervind. Indien 
u onder 25 jaar is, stuur u telefoonbesonderhede aan artoday@sarl.org.za en 


Hans sal U skakel. Opnames sal eerskomende Donderdagaand gedoen word, 
dus reageer asb. vandag of mêre. 


JEUGDAGNAELLOOP. 


Die jaarlikse jeugdagnaelloop sal op Saterdag 16 Junie van 10:00 tot 12:00 SAT 
gehou word. Daar is baie pryse te wen in hierdie 2 uur lange prettige aktiwiteit 
op 40 m. Radioamateurs word aangemoedig om jongmense uit te nooi om hierdie 
gebeurtenis te geniet vanuit hulle stasies en hulle praktiese ondervinding te laat 
opdoen. Die jeugdagnaelloop is deel van die 2012 Nasionale Amateurradiodag. 
Besoek www.sarl.org.za vir meer besonderhede. 


AMATEURRADIO OP MARION EILAND 


Rory Meyer, ZS6GRV, is die nuwe radiotegnikus by die basis op Marion-eiland 
volgens die daaglikse verslae van Daily DX. Dit mag nog 'n tyd in beslag neem 
voordat Rory gehoor sal word aangesien hy baie besig is met, die oorname deur 
die nuwe span van die ou span. Rory het `n 1C-736 en FL-7000, maar het nog 
nie `n ZS8-roepsein nie. Pierre beplan om Rory se @SL-bestuurder te wees. 


DIGITALE MODUSSE OP 40 METER 


Die SARL het `n klagte ontvang dat `n 4S6-radioamateur DominoEx-4 tussen 7 
058 en 7 060 kHz bedryf. Stasies wat hierdie modus wil bedryf moet dit tussen 
7 040 en 7 050 kHz doen. ESB-bedryf begin by 7 053 kHz. 


DAGLIG METEOORSTROOIING IS HIER 


Indien u nog nooit BHF-seine d.m.v. meteoorstrooiing gehoor het nie, dan is 
dit nou die geleentheid om iets daarvan te leer. Beginnende hierdie week, gaan 
die aarde in die dag deur twee intense meteoorgordels beweeg, die Arietiede en 
die 7Zeta Perseiede met uurlikse tempo s van 54 en 20 respektiewelik. Die eerste 
stap is om vir deur meteoor verspreide seine te luister vir BHEF-bakens op 50 
MHz, 70 MHZ en selfs op 144 MHz aangesien meteoordeurbarstings gedurende 
die dag gehoor behoort te word. Sodra bakenseine gehoor word, konsentreer 
dan op 50,500 MHz ESB vir enige langafstandkontakte wat tot S9 mag haal. 
Alternatiewelik, monitor ook 70,200 MHz FM. Hierdie toestande sal dwarsdeur 
Junie tot aan die begin van Julie heers. 


DIE SARL ZS4 NAELLOOP 


Hierdie is `n pretaktiwiteit ten einde kontakte tussen Vrystaatse radioamateurs 
en ander lande in Suider-Afrika aan te moedig. Die naelloop vind plaas tussen 
14:00 en 15:00 op Sondag 20 Mei en dit is 'n GG- en foonkompetisie in die 40 
meterband. 


ZS4-stasies sal `n RS(T)-verslag en `n dorpsnaam of afkorting gee terwyl ander 
stasies `n RS(T)-verslag en en hulle provinsie of land se afkorting sal gee. Verdien 
2 punte vir `n kontak met `n ZS4-stasie en een punt vir `n kontak met enige ander 
stasie. ZS4-stasies verdien een punt vir 'n (SO met `n ZS4-stasie en twee punte 
vir `n kontak met buite ZS4. Kontakte met die Bloemfontein ARK, ZS4BFEN, 


Vrystaat Radioklub, ZS4B of die Sasolburg ARK, ZS4SRK is 5 punte elk werd; 
slegs een kontak per stasie is toegelaat. 


Logstate moet teen 4 Junie ingestuur wees aan Die Sasolburg ARK, ZS4ARK, 
Posbus 28194, Sonlandpark 1944 of per e-pos aan riaanzsdpr@gmail.com met `n 
kopie aan fwolff@global.co.za. 


HEF VOORTPLANTINGSVOORSPELLING 


Hannes Coetzee, ZS6GBZP, berig dat die son aktiwiteitsvlak gematig is. Daar is 
heelwat sonvlekke sigbaar en 'n nuwe sonvlek is besig om aan die Weste kant te 
vorm. 


Vir diegene wat hulle eie frekwensies voorspel, is die verwagte effektiewe son- 
vlektelling vir die week ongeveer 80. 


A1 die DX-bande van 20 tot 10 m gaan pret wees met 15 m wat die beste 
openinge gaan oplewer met 10 m net 'n kortkop agter. 


Besoek gerus www.spaceweather.co.za vir meer inligting. 
DAGBOEK VAN GEBEURE 


Vandag is Nasionale Museumdag: Zululand radioamateurs saai uit vanaf 
Nonggayi Fort. Die SARL ZS4-naelloop 28 Mei - Logstate vir die AWA Buis 
OSO-party moet in wees na andyzs6éady@vodamail.co.za of stuur dit na AWA 
of Southern Africa, Posbus 12320, Benoryn, 1504. 4 Junie Logstate vir die 
ZS4-naelloop moet in wees na Die Sasolburg ARK, ZS4ARK, Posbus 28194, 
Sonlandpark 1944 of per e-pos aan riaanzsApr@gmail.com met `'n kopie aan 
fwolff@global.co.za. 16 Junie - Nasionale Amateurradiodag 09:00 tot 16:00 en 
Jeugdagnaelloop 10:00 tot 12:00 SAT. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7082, 7205 en 17 570KHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoekwww.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 17:30 UTC op 3 230 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur Johann, ZU1JM, en geredigeer deur George, ZS6ONE. 


Dankie dat u geluister het, 73. 
/EX 


